Tootsie – lyömätön lyyli

Tootsie – lyömätön lyyli (Tootsie) on yhdysvaltalainen vuonna 1982 ensi- iltansa saanut komediaelokuva. Se kertoo Dustin Hoffmanin esittämästä lahjakkaasta mutta ailahtelavasta näyttelijästä, joka maineensa takia jää työttömäksi. Epätoivossaan hän tekee omalaatuisen ratkaisun. Sydney Pollackin ohjaamassa elokuvassa muissa keskeisissä rooleissa ovat Jessica Lange, Teri Garr ja Dabney Coleman. Elokuva oli ehdolla kymmeneen Oscar-palkintoon, joista se voitti vain yhden, kun Jessica Lange palkittiin parhaasta naissivuosasta. Dustin Hoffman voitti roolisuorituksestaan sekä BAFTAn että Golden Globen, jonka sai myös Lange. Lisäksi elokuva voitti parhaan komediaelokuvan Golden Globen ja maskeerauksesta BAFTAn http://www.imdb.com/title/tt0084805/awards. Yhdysvaltain elokuvainstituutti listasi Tootsien kaikkien aikojen 62. parhaaksi amerikkalaiseksi elokuvaksi ja toiseksi parhaaksi komediaksi. Yhdysvaltain kongressin kirjasto pitää elokuvaa "kulttuurisesti merkittävänä" ja on valinnut sen National Film Registryyn. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Tootsien kaikkien aikojen sadan parhaan komedian listalle. ==Juoni== Näyttelijä Michael Dorsey (Dustin Hoffman) on työttömänä ja tämä rasittaa häntä. Hänen on vaikea ymmärtää sitä, että tilanne johtuu hänen jukuripäisen ja hankalan miehen maineestaan: tuottajat ovat asettaneet hänet boikottiin. Dorsey saa idean tekeytyä naiseksi ja hakea nimellä Dorothy Michaels television saippuaoopperan pääroolia. Hän saa osan ja ansaitsee laajaa menestystä. Samaan aikaan Dorsey kuitenkin rakastuu vastanäyttelijäänsä Julie Nicholsiin (Jessica Lange). Nichols ja hänen isänsä Les (Charles Durning) pitävät Dorseytä naisena, mikä aiheuttaa monia hauskoja tilanteita. Todellinen järkytys odottaa lopussa kun Dorothy suorassa lähetyksessä poistaa peruukin ja paljastaa olevansa mies. == Näyttelijät == *Dustin Hoffman – Michael Dorsey / Dorothy Michaels *Jessica Lange – Julie Nichols *Teri Garr – Sandy Lester *Dabney Coleman – Ron Carlisle *Charles Durning – Les Nichols *Bill Murray – Jeff Slater *Sydney Pollack – George Fields *George Gaynes – John Van Horn *Geena Davis – April Page == Palkintoja == ===Oscarit=== *Paras naissivuosa: Jessica Lange Ehdokkaana: *Paras elokuva *Paras miespääosa: Dustin Hoffman *Paras naissivuosa: Teri Garr *Paras ohjaus: Sydney Pollack *Paras alkuperäinen käsikirjoitus: Larry Gelbart, Murray Schisgal, Don McGuire *Paras kuvaus: Owen Roizman *Paras leikkaus: Fredric Steinkamp, William Steinkamp *Paras laulu: Dave Grusin, Alan Bergman, Marilyn Bergman (It Might Be You) *Paras äänitys: Arthur Piantadosi, Les Fresholtz, Rick Alexander, Les Lazarowitz ===BAFTAt=== *Paras miespääosa: Dustin Hoffman *Paras maskeeraus: Dorothy J. Pearl, George Masters, C. Romania Ford, Allen Allen Ehdokkaana: *Paras elokuva *Paras naispääosa: Jessica Lange *Paras naissivuosa: Teri Garr *Paras ohjaus: Sydney Pollack *Paras sovitettu käsikirjoitus: Larry Gelbart, Murray Schisgal *Paras puvustus: Ruth Morley *Paras laulu: Dave Grusin, Alan Bergman, Marilyn Bergman (Tootsie) ===Golden Globet=== *Paras komedia- tai musikaalielokuva *Paras miespääosa komedia- tai musikaalielokuvassa: Dustin Hoffman *Paras naissivuosa: Jessica Lange Ehdokkaana: *Paras naispääosa draamaelokuvassa: Debra Winger *Paras ohjaus: Sydney Pollack *Paras käsikirjoitus: Larry Gelbart, Murray Schisgal http://www.imdb.com/title/tt0084805/awards ==Lähteet== ==Aiheesta muualla== * Luokka:Vuoden 1982 yhdysvaltalaiset elokuvat Luokka:Yhdysvaltalaiset komediaelokuvat Luokka:Sydney Pollackin ohjaamat elokuvat Luokka:Parhaan naissivuosan Oscar-palkinnon saaneet elokuvat